stanford-oval/wikipedia huggingface dataset:
Faisal II

| Faisal II |
| --- | --- |
 Kuningas Faisal II vuonna 1958
Irakin kuningas
Valtakausi:  4. huhtikuuta 1939 – 14. heinäkuuta 1958
Kruunajaiset:  2. toukokuuta 1953
Edeltäjä:  Ghazi I
Seuraaja:  Monarkia lakkautettu (Muhammad Najib al-Ruba’i presidenttinä)

Syntynyt:  2. toukokuuta 1935 Bagdad, Irak
Kuollut:  14. heinäkuuta 1958 (23 vuotta) Bagdad, Irak
Hautapaikka:  Kuninkaallinen mausoleumi, Bagdad
Koko nimi:  Faisal bin Ghazi bin Faisal bin Hussein bin Ali
Suku:  Banū Hāshim
Isä:  Ghazi
Äiti:  Aliya bint Ali
Uskonto:  sunnalaisuus
Faisal 5-vuotiaana.
Faisal II (Faiṣal ibn Ghāzī ibn Faiṣal Āl Hāshim, 2. toukokuuta 1935 – 14. heinäkuuta 1958) oli Irakin viimeinen kuningas 1939–1958.
Faisal oli Irakin toisen kuninkaan, Ghazin ja kuningatar Aliyan poika. Kuningas Ghazi kuoli vuonna 1939 selvittämättömässä auto-onnettomuudessa, jotkut väittivät vaikutusvaltaisen ministerin Nuri al-Sa’idin miesten tappaneen hänet. Kolmivuotiaasta Faisalista tuli kuningas 4. huhtikuuta 1939. Hänen setänsä Abdulilah ibn Ali toimi valtionhoitajana vuodet 1939–1953, sekä pääministeri Rašid Ali al-Kailani lyhyen aikaa kolmeen otteeseen.
Huhtikuussa 1941 kansallismielinen pääministeri Rašid Ali al-Kailani kaappasi vallan Abdulilahilta. Kuningatar ja Faisal salakuljetettiin maasta. Vuonna 1950 kuningattaren kuoleman jälkeen Abdulilahista tuli kuninkaan ainoa holhooja.
Faisal kävi Harrowin koulua Isossa-Britanniassa serkkunsa Hussein bin Talalin kanssa, josta tuli myöhemmin Jordanian kuningas. Pojat olivat läheisiä, ja suunnittelivat jopa yhdistävänsä valtakuntansa vastustaakseen militanttia pan-arabinationalismia.
Faisal II kruunattiin 2. toukokuuta 1953 Bagdadissa hänen saavutettuaan täysi-ikäisyytensä. Marraskuussa Husseinista tuli Jordanian kuningas. Faisal pyrki uudistamaan maataan laajoilla pato-, silta- ja kasteluhankkeilla. Hän rakennutti myös kouluja ja sairaaloita. 1. helmikuuta 1958 naapurimaa Syyria muodosti Nasserin johtaman Egyptin kanssa Yhdistyneen arabitasavallan. Vain kaksi viikkoa myöhemmin 14. helmikuuta hašemiittikuningaskunnat muodostivat samanlaisen liiton, Irakin ja Jordanian arabiliittovaltion. Faisalista, vanhemmasta hašimidien suvusta, tuli maan päämies.
Faisal ja hänen serkkunsa Jordanian kuningas Hussein vuonna 1957.
Faisalin valtakausi uuden maan johdossa kesti vain viisi kuukautta. Kesällä Hussein pyysi Irakin armeijan apua Jordaniaan. Kenraali Abdulkarim Qasim käytti joukkojen siirtoja hyväkseen, kaappasi vallan vuonna 1958, valtasi Bagdadin ja julisti tasavallan syntyneeksi 14. heinäkuuta. Samana päivänä Faisal II, toiset kuningasperheen jäsenet ja johtava ministeri Nuri al-Sa’id kuolivat  tasavaltalaissotilaiden tuleen.
Aiheesta muualla

Kuvia tai muita tiedostoja aiheesta Faisal II Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Ghazi | Irakin kuningas 1939–1958 | Seuraaja: - |
Farmakofobia

Farmakofobia on sairaalloinen pelko lääkitystä kohtaan. Farmakofobia voi ilmetä muun muassa pelkona injektioita, lääkkeiden ottamista, lääkärissä käymistä tai joutumista riippuvaiseksi lääkkeitä kohtaan. Tyypillisesti farmakofobia johtuu yksittäisestä traumaattisesta kokemuksesta erityisesti lapsena.
David López

David López on seuraavien henkilöiden nimi:
David López (s. 1975), espanjalainen sarjakuvapiirtäjä
David López García (s. 1981), espanjalainen pyöräilijä
David López Moreno (s. 1982), espanjalainen jalkapalloilija
David López Silva (s. 1989), espanjalainen jalkapalloilija
David López-Zubero Purcell (s. 1959), espanjalainen uimari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David López”, voi hakea sivunnimihaulla, laajalla sivunnimihaulla tai tekstihaulla.
Fantoftin sauvakirkko

| Fantoftin sauvakirkko |
| --- | --- |
 Alkuperäinen Fortuniin noin 1150 rakennettu ja Fantoftiin vuonna 1883 siirretty kirkko tuhoutui tuhopoltossa 1992, mutta siitä rakennettiin tarkka kopio, joka valmistui 1997.
Sijainti:  Bergen, Norja
Koordinaatit:  60°20′21.6″N, 005°21′11.7″E
Rakentamisvuosi:  1997, alkuperäinen tuhoutunut kirkko 1150
Tyylisuunta:  sauvakirkko
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Fantoftin sauvakirkko (norj. Fantoft stavkirke) on uudelleenrakennettu sauvakirkko Fanassa, Bergenissa, Norjassa. Kirkko rakennettiin alun perin vuonna 1150 Fortuniin, Sogniin. 1800-luvulla kirkkoa uhkasi purku, koska Norjassa oli sadoittain sauvakirkkoja. Konsuli F. Gade kuitenkin osti kirkon, ja vuonna 1883 se siirrettiin purettuna Fantoftiin lähelle Bergeniä. Kirkko tuhoutui tuhopoltossa 1992, mutta siitä rakennettiin tarkka kopio, joka valmistui 1997.
Historia

Kirkko rakennettiin 1150 Fortuniin, Sogniin, Sognin ja Fjordanen lääniin, mutta se siirrettiin purettuna Fantoftiin 1883. Työtä johti konservaattori Anders Lorange. Hän valvoi työtä, kun kirkko purettiin ja vietiin veneellä osissa Bergeniin. Arkkitehti Joakim Mathiesen oli myös mukana työssä. Ennen purkua kirkon kattorakenteita oli muutettu ja siihen oli 1600-luvulla lisätty länsitorni. Fantoftiin siirtäessä nämä muutokset kuitenkin hylättiin, ja kirkko rakennettiin uudelleen niin kuin sen oli alun perin luultu olevan. Puuttuvat osat tehtiin muiden sauvakirkkojen mukaan, erityisesti Borgundin sauvakirkon mallin perusteella.
6. kesäkuuta 1992 kirkko tuhoutui tuhopoltossa. Norjassa tehtiin noihin aikoihin useita kirkonpolttoja, joihin olivat syyllistyneet norjalaiset black metal -piirit. Fantoftin sauvakirkko on kuuluisin kirkonpolttojen kohteista, sillä se oli yksi Norjan arkkitehtuurin suurimmista aarteista. Aluksi palon luultiin alkaneen salamaniskusta tai sähköhäiriöstä. Poliisi epäili teosta Varg Vikernesiä, mutta häntä ei tuomittu, sillä oikeudenkäynnissä valamiehistö äänesti hänet syyttömäksi. Tuomarit pitivät tätä virheenä mutta kieltäytyivät uusimasta oikeuskäsittelyä. Kirkosta alettiin heti rakentaa tarkkaa kopiota.
Myöhemmin oli yritetty sytyttää tuleen varastoa, jossa kirkon pelastettuja osia säilytettiin. Uudelleenrakentaminen oli vaikeaa rakennusmestarille ja rakentajille, sillä Norjassa ei ollut rakennettu sauvakirkkoja vuosisatoihin ja saatavilla olevat rakennusohjeet olivat vähäiset. Suurin osa rakennussuunnitelmista tehtiin paikan päällä arvioiden sekä olemassa olevien piirrosten pohjalta.
Rakennustyöt valmistuivat avajaisia varten 1997. Uusi kirkko on identtinen kopio poltetusta sauvakirkosta. Uutta kirkkoa varten oli palkattu puunkaatajat Kaupangerista. Kirkon kuorissa olevan krusifiksin veisti Sven Valevatn ja maalasi Solrun Nes. Vanhasta kirkosta ei jäänyt paljoa käyttökelpoista materiaalia, paitsi mahdollisina jäänteinä alttarin risti ja onnenkivi, joka on esillä yhdellä seinällä. Alkuperäisessä kirkossa olleita maalauksia ei pystytty entisöimään.
Kirkon ulkopuolella on kiviristi, joka on peräisin Tjorasta, Solan kunnasta.
Aiheesta muualla

Kuvia tai muita tiedostoja aiheesta Fantoftin sauvakirkko Wikimedia Commonsissa
Fantoftin sauvakirkko[vanhentunut linkki] Stavkirke.org -sivustolla
Valokuva sauvakirkosta alkuperäisellä paikallaan Fortunissa ennen kuin se siirrettiin Bergeniin.
Uuden sauvakirkon sisusta.
Tjorasta peräisin oleva kiviristi kirkon ulkopuolella.
Dikrech

| Dikrech Diekirch |
| --- | --- |
 vaakuna
 Dikrechin kunnan sijainti (oranssi) Luxemburgissa ja Dikrechin kantonissa (punainen).
 Koordinaatit: 49°52′7″N, 6°9′36″E 
Valtio:  Luxemburg
Alue:  Dikrechin alue
Kantoni:  Dikrech
Hallinto:  
 – Hallinnon tyyppi:  Kunta
 – Pormestari:  Claude Haagen
Pinta-ala:  
 – Kokonaispinta-ala:  12,4 km²
Väkiluku (2021)  (arvio):  7 047
 – Väestötiheys:  567 as./km²
 
 www.diekirch.lu 
Infobox OKVirheellinen NIMI-arvo: 
Dikrech (saks. Diekirch) on kaupunki Luxemburgissa samannimisessä kantonissa. Vuoden 2021 arvioiden mukaan kaupungissa oli noin 7 050 asukasta, kun vuoden 2011 väestönlaskennassa asukkaita oli 6 318. Itse kaupungin keskusta on ollut kokonaan jalankulkuvyöhykettä vuodesta 1977.[lähde? ] Kaupungissa on panimo ja klassillinen lyseo. Siellä on myös alueellinen valtiollisen poliisin päämaja. Dikrechissä sijaitsee myös Luxemburgin sotahistorian kansallismuseo. Toisen maailmansodan lopulla länsiliittoutuneiden, nimenomaan Yhdysvaltojen joukot ylittivät Sauerjoen juuri Dikrechissä.
Eurocross, IAAF:n luokittelema maastojuoksutapahtuma järjestetään vuosittain Dikrechissä.
Kaupungin maskotti on aasi.[lähde? ]
Aiheesta muualla

Kuvia tai muita tiedostoja aiheesta Dikrech Wikimedia Commonsissa
Diekirchin alueen kunnat
Beckerich
Bettendorf
Boulaide
Bourscheid
Clervaux
Dikrech
Ell
Esch-sur-Sûre
Erpeldange
Ettelbréck
Feulen
Goesdorf
Grosbous
Kiischpelt
Lac de la Haute-Sûre
Mertzig
Parc Hosingen
Préizerdaul
Putscheid
Rambrouch
Redange
Reisdorf
Saeul
Schieren
Tandel
Troisvierges
Useldange
Vallée de l'Ernz
Vianden
Vichten
Wahl
Weiswampach
Wiltz
Wincrange
Winseler
Dick Van Patten

Dick Van Patten vuonna 2010.
Richard Vincent ”Dick” Van Patten (9. joulukuuta 1928 Kew Gardens, New York – 23. kesäkuuta 2015 Santa Monica, Kalifornia) oli yhdysvaltalainen näyttelijä. Hän oli näyttelijä Joyce Van Pattenin vanhempi veli, ja hänen velipuolensa Tim Van Patten on televisio-ohjaaja. Van Patten oli vuodesta 1954 naimisissa Patricia Poolen kanssa; parilla oli kolme poikaa.
Van Patten esiintyi jo lapsena Broadway-teatterissa. Hän siirtyi sittemmin televisioon (muun muassa Eight Is Enough, 1977–1981) ja elokuviin, joista yksi oli Mel Brooksin Avaruusboltsit. Hänet nähtiin niin ikään ”Weird Al” Yankovicin musiikkivideoilla.
Van Pattenilla on tähti Hollywood Walk of Famella.
Aiheesta muualla

Kuvia tai muita tiedostoja aiheesta Dick Van Patten Wikimedia Commonsissa
Dick Van Patten Internet Movie Databasessa. (englanniksi)
Ernst Schnabel

| Ernst Schnabel> Henkilötiedot |
| --- | --- |
Syntynyt: 1913 Zittau, Saksa
Kuollut: 1986 (72–73 vuotta) Länsi-Berliini, Saksan liittotasavalta
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Ernst Schnabel (1913 Zittau, Saksa – 1986 Länsi-Berliini,  Saksan liittotasavalta) oli saksalainen kirjailija.
Ensimmäisissä romaaneissaan hän kertoo kokemuksistaan merillä, myöhemmin romaanit ovat usein myytteihin pohjautuvia psykologisia romaaneja.
Suomennetut teokset

Tyttö nimeltä Anne Frank (Anne Frank – Spur eines Kindes), suom. Aarno Peromies, Helsinki: Tammi 1959
Kuudes laulu (Der sechste Sang) suom. Eeva-Liisa Manner. Helsinki: Kirjayhtymä 1961
Deerhoof

| Deerhoof |
| --- | --- |
 Deerhoof lavalla vuonna 2009.
Tiedot
Toiminnassa:  1994–
Tyylilaji:  pop noise jazz taiderock
Kotipaikka:  San Francisco, Yhdysvallat
Laulukieli:  englanti
Jäsenet:  Satomi Matsuzaki   John Dieterich   Ed Rodriguez   Greg Saunier  
Aiheesta muualla
Kotisivut
Infobox OKNimi-testi OK: 
Deerhoof on yhdysvaltalainen avant-garde-yhtye, jonka musiikilliset ulottuvuudet yltävät popista noiseen ja jopa jazziin sekä klassiseen rock and rolliin. Yhtye on tunnettu minimalistisesta livevarustuksestaan, surrealistisuudestaan ja omaperäisestä tyylistään. Yhtye on tuottanut kaiken musiikkinsa itse, he ovat toimineet ilman manageria yhtyeen alkuajoista saakka ja julkaisseet yhteensä 13 studioalbumia. Deerhoofia on luonnehdittu yhdeksi parhaista undeground-yhtyeistä, ja sen on kerrottu antaneen vaikutteita kansainvälistä menestystä nauttineille yhtyeille ja artisteille kuten The Flaming Lipsille ja St. Vincentille.
Diskografia

The Man, the King, the Girl (1997)
Holdypaws (1999)
Halfbird (2001)
Reveille (2002)
Apple O’ (2003)
Milk Man (2004)
Green Cosmos (2005)
The Runners Four (2005)
Friend Opportunity (2007)
Offend Maggie (2008)
Deerhoof vs. Evil (2011)
Breakup Song (2012)
La Isla Bonita (2014)
Crotonen maakunta

Crotonen maakunta (ital. Provincia di Crotone) on maakunta Calabrian alueella Italiassa.
Crotonen maakunta sijaitsee Joonianmeren rannalla, lähellä Italian "saappaankärkeä". Maakunnan pinta-ala on 1 736 km2 ja asukasluku runsaat 170 000. Maakunnassa on 27 kuntaa, ja sen pääkaupunki on Crotone.
Crotone ulottuu Silavuorilta Joonianmeren rannalle, ja sen alueella on jäänteitä muinaisesta kreikkalaisesta asutuksesta. 1900-luvun alussa alue teollistui nopeasti. Nykyisin kuitenkin tärkeimpiä elinkeinoja ovat turismi ja maatalous, etenkin viinin- ja vehnänviljely.
Aiheesta muualla

Virallinen sivusto (Arkistoitu – Internet Archive) (italiaksi)
Crotonen maakunta
Belvedere di Spinello | Caccuri | Carfizzi | Casabona | Castelsilano | Cerenzia | Cirò | Cirò Marina | Cotronei | Crotone | Crucoli | Cutro | Isola di Capo Rizzuto | Melissa | Mesoraca | Pallagorio | Petilia Policastro | Rocca di Neto | Roccabernarda | San Mauro Marchesato | San Nicola dell’Alto | Santa Severina | Savelli | Scandale | Strongoli | Umbriatico | Verzino
Deerhouse Studio

Deerhouse Studio on vuonna 1999 perustettu musiikkistudio, joka sijaitsee Tampereen Särkänniemen kaupunginosassa Onkiniemen alueella. Aikaisemmin äänitteet taltioitiin nauhalle ja nykyään kovalevylle. Studio tarjoaa alihankintana myös masterointeja ja levyjen painatusta. Studiolla ovat äänittäneet muun muassa Yö, Pate Mustajärvi, Topi Sorsakoski, Uniklubi, Juice Leskinen ja Nicole.
Keväällä 2008 Mikko Kangasjärven omistama musiikkituotantoyhtiö Afterglow Music osti studion liiketoiminnan.
Aiheesta muualla

Kotisivu (Arkistoitu – Internet Archive)
Deerhouse Studio discogs.com-sivustolla
David López-Zubero

| Mitalit> Maa:   Espanja.Miesten uinti. Olympialaiset  | Mitalit> Maa:   Espanja.Miesten uinti. Olympialaiset  | Mitalit> Maa:   Espanja.Miesten uinti. Olympialaiset  | Maa:   Espanja> Miesten uinti. |
| --- | --- | --- | --- |
|  Pronssia | Moskova 1980 | 100 m perhosuinti |  |
David López-Zubero (s. 11. helmikuuta 1959, Jacksonville, Florida) on entinen espanjalainen uimari, joka voitti pronssia 100 metrin perhosuinnissa kesäolympialaisissa 1980. Hän osallistui olympialaisiin kolme kertaa, alkaen vuodesta 1976. Hänen veljensä Martín voitti olympiakultaa 200 metrin selkäuinnissa kesäolympialaisissa 1992.
Ernst Schnéevoigt

| Ernst Schnéevoigt |
| --- | --- |
 Ernst Schnéevoigt
Henkilötiedot
Syntynyt: 1835 Tennstedt, Saksa
Kuollut: 1905 (69–70 vuotta) Tampere
Ammatti:  kapellimestari, säveltäjä
Lapset:  Georg Schnéevoigt
  [ Muokkaa Wikidatassa ] [ ohje ]  
Ernst Bernhard Schnéevoigt (1835 Tennstedt, Saksa – 1905 Tampere) oli saksalaissyntyinen Suomeen muuttanut kapellimestari ja orkesterinjohtaja.
Schnéevoigt hankki musiikkikoulutuksensa Saksassa. Hän saapui Helsinkiin vuonna 1860 ja toimi soittajana Filip von Schantzin orkesterissa siirtyen välillä vuodeksi Tukholmaan orkesterin muutettua sinne. Schnéevoigt palasi kuitenkin Suomeen ja oli 1860-luvulla soitonjohtajana Mikkelin ruotuväen pataljoonassa ennen muuttamistaan Viipuriin, jossa hän johti orkesteritoimintaa vuosina 1869–1878.
Tampereen Soitannollisen Seura perustettiin vuonna 1878, ja Schnéevoigt valittiin sen johtajaksi. Suomen musiikkioppilaitos historiaa tutkineen Jukka Kuhan mukaan Tampereen orkesterin soittajat tulivat Schnéevoigtin mukana Viipurista. Hän toimi Tampereen Soitannollisen Seura vuoteen 1887 saakka. Sen lisäksi, että hän johti orkesteria, hän harjoitti amatöörisoittokuntia, antoi yksityistunteja ja opetti laulua ruotsalaisessa tyttökoulussa.
Schnéevoigt järjesti vuonna 1881 Tampereen ensimmäisen sinfoniakonsertin. Se oli tuohon aikaan valtaisa ponnistus, sillä kaupungissa ei ollut kuin hieman yli 30 soittajaa kuudessa soittokunnassa. Schnéevoigtin kapelli oli lähes täysin tai jopa kokonaan saksalainen, mutta tuon ajan soittajista on lehtikirjoituksissa vain vähän mainintoja. Kautensa loppupuolella Schnéevoigtin ajautui epäsuosiin, mikä johtui osittain ohjelmistovalinnoista, herraskaisuudesta ja kalliista lipuista. Kuulijakunnassa äveriäs ruotsinkielinen vähemmistö kannatti häntä, mutta suomalaiset eivät.
Schnéevoigt joutui lähtemään lopulta kielipoliittisten ja musiikkia koskeneiden erimielisyyksien vuoksi. Schnéevoigtin pääasiassa saksalaisista soittajista koostunut orkesteri lopetti samalla toimintansa. Hän asui sitten välillä Helsingissä toimien muun muassa venäläisen joukko-osaston soittokunnan kapellimestarina. Schnéevoigt palasi Tampereelle vuonna 1895 ja piti viimeisinä vuosinaan kaupungissa omaa musiikkikauppaa, jossa myytiin soittimia ja nuottikirjallisuutta.
Schnéevoigt oli naimisissa hämeenlinnalaissyntyisen Rosa Willandtin kanssa. Heillä oli viisi lasta, joista tunnetuin oli kapellimestari Georg Schnéevoigt.
Sävellyksiä

Brorskål marsch
Emilen-polka
Tammerfors Brandkårs marsch ("Tampereen VPK:n kunniamarssi") levytetty 2008 Tulta päin
Jagtvännernas Polkamazurka
Kuusi kolmiäänistä laulua koulunuorisolle Zachris Topeliuksen teksteihin
Delicatessen

Wikisanakirjassa on tähän liittyvä sananselitys: .
Delicatessen voi tarkoittaa seuraavia:
delicatessen, herkkukauppa
Delicatessen – herkuttelijoiden yö, Jean-Pierre Jeunet’n ja Marc Caron ohjaama ranskalainen elokuva vuodelta 1991
Delicatessen, englantilainen indie-rock-yhtye
Delikatessen, saksalaisen OOMPH!-yhtyeen albumi.
Decade (Waltarin albumi)

| Decade Waltari |
| --- | --- | --- |

Kokoelmalevyn tiedot
 Julkaistu: 1998
 Tuottaja(t): Mikko Karmila & Waltari
 Tyylilaji: heavy metal
 Kesto: 74.55
 Levy-yhtiö: Parlophone Records
Waltarin muut julkaisut
| Space Avenue 1997 | Decade 1998 | Radium Round 1999 |
Decade on metalliyhtye Waltarin toinen kokoelma-albumi. Se on julkaistu vuonna 1998.
Kappaleet

Atmosfear – 4.26
Walkin' in the Neon – 3.58 (Remix '98)
Anybody – 4.29
So Fine – 4.31
Follow Me Inside – 4.29
Far Away – 4.59
The Stage – 5.38
Jungle Rats – 4.15
Astronaut – 3.45
Misty Man – 4.17 (Mix '98)
Move – 3.52 (Remix '96)
Vogue – 4.17
Lights On – 4.53
The Dawning of Doom – 4.02 (live '97)
Brats – 3.41
Rap Your Body Beat – 4.02 (Mix '98)
Feel! – 5.21 (live '97)
Kappaleet 14 ja 17 on nauhoitettu livenä Arabia-hallissa, Helsingissä vuonna 1997.
Kokoonpano

Kärtsy Hatakka – laulu, basso, kosketinsoitin
Sami Yli-Sirniö – kitara, bassokitara kappaleessa 4
Jariot Lehtinen – kitara (kappaleet: 2, 3, 6, 8, 9, 11, 14, 17), laulu kappaleessa 15
Roope Latvala – kitara (kappaleet: 2, 3, 6, 8, 9, 11, 14, 17)
Janne Parviainen – rummut
Aiheesta muualla

Decade (Waltarin albumi) Discogsissa. (englanniksi)
Albumi Decade (Waltarin albumi) Encyclopaedia Metallum -sivustolla (englanniksi)
Waltari
| --- | --- |
Studioalbumit:   Monk Punk  Torcha!  So Fine!  Big Bang  Yeah! Yeah! Die! Die! Death Metal Symphony in Deep C  Space Avenue  Radium Round  Channel Nordica  Rare Species  Blood Sample  Release Date  Below Zero  Covers All  You Are Waltari  Global Rock 
Kokoelmat:   Pala leipää  Decade  Early Years  The 2nd Decade – In the Cradle  3rd Decade – The Anniversary Edition 
EP:t:   Waltari  Mut hei  Aika tuulee  Back to Persepolis 
Katso myös:  Waltarin diskografia
Farm Out!

| Farm Out Rednex |
| --- | --- | --- |

Studioalbumin tiedot
 Julkaistu: 29. toukokuuta 2000
 Tuottaja(t): Pat Reiniz, Janne Ericsson, Anders Hansson, David Millington, Stefan Sir Een, Leskelä Teijo, Anders Hellquist, Thomas Hegert
 Kesto: 45.07
 Levy-yhtiö: Jive Records
Rednexin muut julkaisut
| Inbred With Rednex 1995 | Farm Out 2000 | The Best of the West 2002 |
Singlet albumilta Farm Out
 ”The Way I Mate” Julkaistu: elokuu 1999  ”The Spirit of the Hawk” Julkaistu: 28. helmikuuta 2000  ”Hold Me for a While” Julkaistu: 21. kesäkuuta 2000
Farm Out on Rednex-yhtyeen toinen albumi. Albumi julkaistiin 29. toukokuuta 2000.
Kappaleet

Fresh Pigs and More (Intro) – 1.00
The Spirit of the Hawk – 3.57
The Way I Mate – 3.43
The Devil Went Down to Georgia – 3.35
Hold Me for a While – 4.44
Boring… (Interlude) – 0.28
Where You Gonna Go – 3.23
Maggie Moonshine – 4.20
Animal in the Rain (Interlude) – 0.11
Ranger Jack – 4.15
Get the Truck Loaded – 3.43
Message From Our Sponsors (Interlude) – 0.49
Is He Alive – 3.22
McKenzie Brothers II (Continued...) – 3.58
Bottleneck Bob – 3.38
Dalane Tidende

| Dalane Tidende |
| --- | --- |

Entiset nimet:  Dalernes Tidende (1885–1934)
Lehtityyppi:  paikallislehti
Kustantaja:  Amedia
Levikki:  7 035 (2021)
Perustettu:  1885
Päätoimittaja:  Erik Thime
Kotikunta:  Eigersund
Kotimaa:  Norja
Ilmestymistiheys:  ti, ke ja pe
Kieli:  norja
Aiheesta muualla
Kotisivu
Dalane Tidende (vuosina 1885–1934 Dalernes Tidende) on norjalainen vuonna 1885 perustettu paikallislehti, jonka toimitus on Egersundissa Eigersundin kunnassa. Lehti ilmestyy kolmesti viikossa ja kuuluu Amedia-konserniin.
Lehden toimitus.
Aiheesta muualla

Lehden verkkosivut (norjaksi)
Farm collie

| Farm collie |
| --- | --- |

Avaintiedot
Alkuperämaa:   Skotlanti,  Iso-Britannia
Määrä:  Suomessa ei yhtään
Alkuperäinen käyttö:  paimenkoira
Nykyinen käyttö:  paimenkoira
FCI-luokitus:  ei
Ulkonäkö
Väritys:  mikä tahansa
Farm collie eli "maalaiscollie" on skotlantilainen maatiainen lammaspaimenkoira, josta muut collie-rodut polveutuvat. Sitä kasvatetaan edelleen paimentyön ehtojen mukaan, eikä sillä ole rotujärjestöä joka valvoisi koirien polveutumista tai ominaisuuksia.
Ero rotucollieista

1800-luvun loppupuolella alkanut koiranäyttelytoiminta johti pian siihen, että harrastelijoiden lemmikit alkoivat erota merkittävästi kantamuodostaan. Näyttelykoirilta ei edellytetty tunnettua sukua ja epäilläänkin, että kasvattajat olisivat voitokkaampia koiria saadakseen sekoittaneet linjoihinsa setteriä ja venäjänvinttikoiraa. Kantakirjojen perustamisen myötä pitkäkarvainen skotlanninpaimenkoira ja sileäkarvainen skotlanninpaimenkoira erosivat jalostuslinjoina lopullisesti maatiaiscolliesta.
Farm collieta kasvatetaan lähinnä USA:ssa ja Isossa-Britanniassa työskentelevänä maatiaiskoirana. Se muistuttaa ulkonäöltään enemmän englanninpaimenkoiraa, australianpaimenkoiraa ja bordercollieta kuin pitkäkarvaista collieta. Ei ole olemassa rekisteriä, joka edistäisi rodun näyttelykäyttöä, vaan se on aito työkoira.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Farm collie
Käännös suomeksi
Dick Turpin (vuoden 1974 elokuva)

| Dick Turpin |
| --- | --- |

Ohjaaja:  Fernando Merino
Käsikirjoittaja:   José Truchado  Fernando Merino  Ricardo Palacios 
Tuottaja:  Jose Turchado
Säveltäjä:  Alfonso G. Santisteban
Kuvaaja:  Leopoldo Villaseñor
Leikkaaja:  Pedro del Rey
Tuotantosuunnittelija:  Adolfo Cofiño
Valmistustiedot
Valmistusmaa:  Espanja
Tuotantoyhtiö:  Plata Films S.A.
Ensi-ilta:  1974
Kesto:  94 min
Alkuperäiskieli:  espanja
Aiheesta muualla
IMDb 
AllMovie
Infobox OKNimi-testi OK: 
Dick Turpin on vuonna 1974 ensi-iltansa saanut espanjalainen historiallinen elokuva.
Näyttelijät

| 0 | 1 | 2 |
| --- | --- | --- |
|  John Ghaffari  | … |  Dick Turpin    |
|  Inés Morales  | … |  Isabel    |
|  Sancho Gracia  | … |  Richard    |
|  Manuel Zarzo  | … |  Brassier    |
|  Rafael Hernández  | … |  Peter    |
|  Cris Huerta  | … |  Conde de Belfort    |
|  Helga Liné  | … |  Anna    |
|  Antonio Mayans  | … |  Sean McGregor    |
|  Paloma Cela  | … |  María    |
|  Luis Gaspar  | … |  Thomas    |
|  Ramón Lillo  | … |  Dan    |
Aiheesta muualla

Dick Turpin (vuoden 1974 elokuva) Internet Movie Databasessa (englanniksi)
Crotone

| Crotone |
| --- | --- |

 vaakuna

 Koordinaatit: 39°05′N, 17°07′E 
Valtio:  Italia
Alue:  Calabria
Maakunta:  Crotonen maakunta
Korkeus:  8 m
Väkiluku (2021):  60 112
Infobox OKVirheellinen NIMI-arvo: 
Crotone on kaupunki ja comune Calabrian alueella Etelä-Italiassa. Kaupungin väkiluku oli noin 61 100 vuonna 2014.
Crotone oli merkittävä paikka antiikin aikana, vaikka sen luonnonsatama ei ole erityisen hyvä, se on kuitenkin alueensa parhaita. Asutus levittäytyi satamasta läheiselle kukkulalle. Sinne kehittyi lääketieteellinen koulu, jonka Herodotoskin mainitsee. Hera Lacinian temppelistä on jäljellä enää yksi pylväs. Pythagoras oppilaineen asui Crotonessa 500-luvulla eaa. Ennen Italian yhdistymistä Crotone kuului Napolin kuningaskuntaan.
Nykyisin Crotonessa on sekä teollisuutta että maataloustuotantoa. Lähistöllä on vesivoimaa ja rikkikaivoksia.